یورو-2020-نین سئچمه مرحله‌سینده 11-جی تور باشلاییب.
تورون ایلک قارشیلاشماسی تورکیه-‌نین ایستانبول شهرینده باش توتوب.
H قروپوندا موباریزه آپاران آ میللی فوتبال تیمیمیز ایسلاندیانی سیناغا چکیب. قروپون لیدری اولان "آی-اولدوزلولار"ین اوستونلوگو شرایطینده کئچن موسابیقه ده قول وورولماییب.
بو قول‌سوز هئچ-هئچه شنول گونشین یئتیرمه‌لرینه فینال مرحله‌سینه وثیقه قازاندیریب. خال حسابینی 20-یه چات‌دیران تورکیه 3-جو پیلله‌دکی ایسلاندیا ایله دؤرد خال‌لیق فرقی قورویوب.
بو، گونون دیگر ایکی قارشیلاشماسی، همچنین سون تورون نتیجه‌لرین‌دن آسیلی اولمایا‌راق "آی-اولدوزلولار"ا ایلک ایکی یئردن بیرینی، همچنین یورو-2020-یه وثیقه‌نی تامین ائتمک ایمکانی یارادیب. ایسلاندیانین خال ایتکی‌سی تورکیه‌لی‌لرله یاناشی، فرانسا اوچون ده صرفه‌لی اولوب. سون دونیا شامپیون لاری 3 خال قاباقلادیق‌لاری و شخصی اویون‌لاردا اوستلدیک‌لری (1:0، 4:0) ایسلاندیا اوچون الچاتماز اولوب‌لار.
قئید ائدک کی، تورکیه و فرانسایا قدر 6 تیم - بئلچیکا، لهستان، اوکراینا، روسیا، ایسپانیا و ایتالیا دا فینال مرحله‌سینه یوکسلمیشدی.
یورو-2020-نین سئچمه مرحله‌سی
11-جی تور
14 نویابر
H قروپو
20:00 تورکیه - ایسلاندیا – 0:0
